[{"text_idx": "#000001", "text": "\u201cMae cwmni\u0308au bach yn anadl einioes economi Cymru, gan gynrychioli 99% o\u2019r holl fusnesau cofrestredig.\u201d"}, {"text_idx": "#000002", "text": "Ni ellir gorbwysleisio pwysigrwydd busnesau bach a chanolig i ddatblygiad economaidd a ffyniant Cymru. Mae llywodraethau yn ymwybodol iawn o bwysigrwydd cael sector preifat ffyniannus, ac mae Strategaeth Ddiwydiannol Llywodraeth y DU a Chynllun Gweithredu Economaidd Llywodraeth Cymru sydd newydd eu cyhoeddi yn rhoi pwyslais i\u2019w groesawu ar fynd i\u2019r afael a\u0302\u2019r heriau economaidd hanfodol sy\u2019n wynebu busnesau bach a mwy o faint."}, {"text_idx": "#000003", "text": "Mae\u2019n werth nodi bod busnesau bach a chanolig modern yn wahanol iawn i\u2019r hyn a arferant fod yn y gorffennol. Heddiw rydym yn gweld cyflymder twf busnesau bach a chanolig a sut y gallant, yn gyflym iawn, wneud cyfraniad go iawn at eu heconomi\u0308au lleol."}, {"text_idx": "#000004", "text": "Wrth gwrs, mae twf busnesau yn dibynnu ar sawl ffactor, nid lleiaf eu gallu i oresgyn hinsoddau economaidd gwahanol."}, {"text_idx": "#000005", "text": "\u201cMae\u2019n drawiadol \u2013 ond nid yn syndod \u2013 i weld bod bron 70% o gwmni\u0308au bach a chanolig yn parhau\u2019n obeithiol ynghylch eu rhagolygon busnes dros y 12 mis nesaf, yng nghyd-destun o\u0302l Brexit. Mae bod yn obeithiol yn gyffredin ymysg cwmni\u0308au llai. Maen nhw\u2019n tueddu i gael eu cysgodi gan y stormydd gwleidyddol ac economaidd oherwydd eu gallu i addasu i amgylchiadau heriol a throi unrhyw fygythiadau posibl yn gyfleoedd.\u201d2"}, {"text_idx": "#000006", "text": "Fel y dengys y graff isod, dros y blynyddoedd diwethaf mae lefel benthyca corfforaethol wedi bod ar ei fyny yn raddol. Fel mesur o iechyd yr economi, mae hyn yn awgrymu cynnydd yn nifer y busnesau newydd a thwf posibl ymysg mentrau sy\u2019n bod."}, {"text_idx": "#000007", "text": "Mae\u2019n ymddangos nad yw\u2019r DU yn brin o ddawn entrepreneuraidd, sydd dros y blynyddoedd diwethaf wedi creu mwy o gwmni\u0308au newydd a thwf mewn hunangyflogaeth."}, {"text_idx": "#000008", "text": "\u201cMae\u2019r cynnydd sylweddol oddi ar 2008 yn golygu bod hunangyflogaeth ar ei lefel uchaf ers 40 o flynyddoedd, ac erbyn hyn mae\u2019n cyfrif am 15% o weithlu\u2019r DU, i fyny o 12% yn 2000 ac 8% yn 1980.\u201d4"}, {"text_idx": "#000009", "text": "Fodd bynnag, er gwaetha\u2019r twf mewn niferoedd, ceir pryderon nad yw llawer o\u2019r busnesau hyn efallai\u2019n darparu cyfleoedd cyflogaeth cadarn yn eu cymunedau lleol."}, {"text_idx": "#000010", "text": "\u201cMae cyfran y busnesau sy\u2019n cyflogi pobl wedi disgyn ers 2000 o oddeutu un rhan o dair i oddeutu chwarter. Mae\u2019r dirywid hwn yn nifer y cyflogwyr fel cyfran o\u2019r holl fusnesau i\u2019w briodoli i\u2019r twf mewn hunangyflogaeth.\u201d5"}, {"text_idx": "#000011", "text": "Fodd bynnag, mae\u2019r cyfnod economaidd anodd yn golygu bod llywodraethau wedi bod o dan bwysau enfawr i sicrhau\u2019r arbedion cost mwyaf posibl lle\u2019n bosibl, arbedion sydd wrth gwrs wedi cael effaith ar draws rhannau mawr o\u2019r gymuned busnesau bach a chanolig."}, {"text_idx": "#000012", "text": "Yn ardaloedd gwledig Cymru, er enghraifft, \u201cmae\u2019r diffyg cymorth ar gyfer cwmni\u0308au lleol.....wedi golygu bod myfyrwyr oedd wedi gadael i fynd i\u2019r brifysgol yn ystyried cyfleoedd gwaith yn y dinasoedd yn hytrach na dychwelyd i\u2019r ardaloedd gwledig, gan arwain at ddiboblogi pellach a cholli dawn.\u201d6"}, {"text_idx": "#000013", "text": "Yn fwy cyffredinol, mae llawer o fusnesau wedi ei chael hi\u2019n anodd i lywio trywydd trwy\u2019r hinsoddau economaidd heriol, heb wybod am yr opsiynau sydd ganddynt i gynyddu nifer eu gweithwyr a thyfu eu busnesau."}, {"text_idx": "#000014", "text": "Gan fod busnesau bach a chanolig yn gyfrannwr mor allweddol i ffyniant economi\u0308au rhanbarthol, nid yw darllen y data diweddar ar gyfraddau goroesi yn galonogol iawn."}, {"text_idx": "#000015", "text": "\u201cMae\u2019r cyfraddau goroesi pum mlynedd yn Abertawe \u2013 h.y. ar gyfer mentrau a gychwynnodd yn 2010 ac sy\u2019n dal i weithredu yn 2015 \u2013 ar 36.0%, yn is na\u2019r cyfraddau cyfwerth ar gyfer Cymru (40.7%) a\u2019r DU (41.4%).\u201d7"}, {"text_idx": "#000016", "text": "Mae\u2019n ymddangos bod llawer o resymau dros fethiant busnesau newydd ac, nid yn annisgwyl efallai, mae mynediad i gyllid priodol, yn ogystal a\u0302 rheolaeth ddiwyd o gyllid o ddydd i ddydd, yn rhesymau cyffredin, a hefyd y gofyniad i gael cymorth parhaus gan Adnoddau Dynol."}, {"text_idx": "#000017", "text": "Mae gwaith a waned gan Ffederasiwn Busnesau Bach (2017) wedi nodi \u201cpa mor bwysig y mae cymorth allanol i gwmni\u0308au bach\u201d. Yn ei astudiaeth, dywedodd 60% o fusnesau bach a chanolig fod gwerthiannau a phroffidiolrwydd wedi gwella o ganlyniad i fewnbwn ar wybodaeth a sgiliau. Roedd dilyn arferion gorau ar systemau Adnoddau Dynol i\u2019w weld yn arwain at effaith arwyddocaol ar berfformiad hirdymor.8"}, {"text_idx": "#000018", "text": "Fodd bynnag, mae ymchwil yn dangos wrthym fod lefelau gweddol isel o fusnesau bach a chanolig yn manteisio ar gymorth."}, {"text_idx": "#000019", "text": "\u201cDim ond 30% o fusnesau bach sy\u2019n ceisio cyngor allanol oherwydd mae\u2019r rhan fwyaf o\u2019r cwmni\u0308au hyn yn dweud nad ydynt yn deall y budd o gael y cymorth sydd ar gael..\u201d9"}, {"text_idx": "#000020", "text": "Bydd eraill yn ei chael hi\u2019n anodd i gael at yr hyn sydd yn aml yn gymorth tameidiog gyda gwahanol fathau o gymorth yn cael eu cynnig gan amrywiaeth o ddarparwyr ar wahanol adegau ac mewn gwahanol leoedd yn ei gwneud hi\u2019n anodd i lywio ac yn anoddach byth i gydbwyso hynny a\u0302\u2019r gwaith beunyddiol o redeg busnes."}, {"text_idx": "#000022", "text": "Yma yn Gwell Swyddi, Gwell Dyfodol rydym eisoes yn gweithredu, yn gweithio gyda busnesau ar draws Abertawe a\u2019r cyffiniau i ddarparu ystod eang o gymorth sy\u2019n ceisio gwella ymgysylltiad gweithwyr a sicrhau cynllunio, dilyniant a chynhyrchiant gwell yn y gweithle."}, {"text_idx": "#000023", "text": "Mae ein Cynghorwyr Gweithlu ymrwymedig yn helpu busnesau i nodi heriau a chyfleoedd allweddol eu gweithlu trwy ddadansoddiad manwl o anghenion sy\u2019n ystyried y meysydd canlynol:"}, {"text_idx": "#000024", "text": "Yna byddwn yn gweithio gyda\u2019r busnes i ddatblygu a gweithredu cynllun gweithredu, gan ddarparu cymorth cyhyd ag y bo angen. Pe allech chi neu fusnes rydych yn gwybod amdano fanteisio ar y cymorth sydd ar gael trwy\u2019r rhaglen Gwell Swyddi, Gwell Dyfodol ffoniwch y ti\u0302m ar 01792 284450 i weld sut y gallwn helpu."}]